Strovolos Municipality

«Τραγουδώ και στηρίζω τον Συνάνθρωπό μου» με τον Κύρο Πατσαλίδη & τη Συμφ. Μπάντα Δήμου Στροβόλου – Ευρ. Πανεπιστημίου Κύπρου, 27/10/22
2022-10-27 20:30 (Europe/Athens) | Δημοτικό Θέατρο Στροβόλου, Cyprus
Ο Κύρος Πατσαλίδης συμπράττει με τη Συμφωνική Μπάντα Δήμου Στροβόλου-Ευρωπαϊκού Πανεπιστημίου Κύπρου σε ένα πλούσιο και ποικίλο πρόγραμμα μουσικής, για φιλανθρωπικό σκοπό.
Η συναυλία θα δοθεί την Πέμπτη 27/10/22 και ώρα 20:30, στο Δημοτικό Θέατρο Στροβόλου.
Οι θεατές θα έχουν την ευκαιρία να απολαύσουν τον διάσημο Κύπριο βαρύτονο σε γνωστά Ιταλικά τραγούδια όπως Canto per me, Santa Lucia, Funiculi Funicula, έργα γνωστών συνθετών όπως οι Andrew Lloyd Webber, Μ. Θεοδωράκης, Μ. Χατζιδάκις, Γ. Μουζάκης, Carol Barnett, Μ. Ανδρονίκου, καθώς και σε διασκευές γνωστών Κυπριακών τραγουδιών.
Όλα τα έσοδα από την πώληση των εισιτηρίων θα διατεθούν για την ενίσχυση του Ταμείου Ευημερίας «Στέγη Νέα Ελεούσα» (Αρ. άδειας Εράνου 53/22).
Πληροφορίες και εισιτήρια:

Χορηγοί επικοινωνίας:

Ο Δήμος Στροβόλου παρουσιάζει το εμβληματικό έργο «Ματωμένα Χώματα» στις 29 & 30/10/22 στο Δημοτικό Θέατρο Στροβόλου
2022-10-29 17:30, 2022-10-29 20:30, 2022-10-30 19:00 | Δημοτικό Θέατρο Στροβόλου, Cyprus
Ο Δήμος Στροβόλου, τιμώντας τα 100 χρόνια από την Μικρασιατική Καταστροφή, φέρνει στην Κύπρο και στο Δημοτικό Θέατρο Στροβόλου, το εμβληματικό έργο της νεοελληνικής λογοτεχνίας «Ματωμένα Χώματα», της Διδώς Σωτηρίου, που αγαπήθηκε από γενιές και γενιές Ελλήνων, σε σκηνοθεσία Γιώργου Παλούμπη, με έναν θίασο 16 εξαιρετικών ηθοποιών.
Οι παραστάσεις τελούν υπό την αιγίδα της Πρεσβείας της Ελλάδος στην Κύπρο.
Το έργο ανέβηκε τον τελευταίο χρόνο στο Δημοτικό Θέατρο Πειραιά, σημειώνοντας ως αναμενόταν τεράστια επιτυχία και η όλη παραγωγή θα μεταφερθεί στην Κύπρο για τις ακόλουθες παραστάσεις στο Δημοτικό Θέατρο Στροβόλου:

Σάββατο 29 Οκτωβρίου 17:30 και 20:30
Κυριακή 30 Οκτωβρίου 19:00

Τιμή εισιτηρίου: 20 ευρώ
Διάθεση εισιτηρίων:

Η παράσταση
Η ζωή του Μικρασιάτη Μανώλη Αξιώτη, που αφηγείται τις δοκιμασίες του στα Ματωμένα Χώματα, μεταφέρεται στην σκηνή. Με έντονο το στοιχείο της μνήμης, και μέσα από μία έντονη αλληλουχία αφηγήσεων και σκηνών, ο θεατής παρακολουθεί τη ζωή του ήρωα από την ήρεμη αγροτική ζωή στο χωριό Κιρκιντζέ, στα απάνθρωπα τάγματα εργασίας Αμελέ Ταμπουρού, το σκληρό μέτωπο του Αφιόν Καραχισάρ και το προσφυγικό ταξίδι στην Ελλάδα. «Θηρίο είν’ ο άνθρωπος», μονολογεί ο ήρωας, για να περιγράψει όχι μόνο το πόσα μπορεί να αντέξει, αλλά και το πόσα φριχτά μπορεί να πράξει.
Σκηνοθετικό σημείωμα
Καθώς έφυγαν και οι τελευταίοι αυτόπτες μάρτυρες της Μικρασιατικής καταστροφής, μαζί τους έφυγαν και οι ζωντανές μαρτυρίες των γεγονότων. Για πολλούς σύγχρονους ανθρώπους – ειδικά τους νεότερους – εκείνα τα γεγονότα αποτελούν πληροφορίες, ημερομηνίες και ονόματα γραμμένα σε κάποια βιβλία ιστορίας. Το τι πραγματικά βίωσαν οι άνθρωποι εκείνον τον καιρό, είναι ελάχιστοι σήμερα αυτοί που βρίσκονται σε θέση, μέσα στο σύγχρονο τρόπο ζωής, να το νιώσουν και να το καταλάβουν.
Τα σπουδαία “Ματωμένα Χώματα” της Διδώς Σωτηρίου είναι μια σημαντική κληρονομιά ακριβώς γι’ αυτό το λόγο. Το μυθιστόρημα μεταφέρει τον αναγνώστη στην πραγματικότητα της εποχής εκείνης, με τον αέρα, τους ήχους, τις μυρωδιές, τις εικόνες της καθημερινότητας των διαφόρων εθνικοτήτων που ζούσαν στα παράλια της Μικράς Ασίας, όπως επίσης και τον πόνο, τη βία και τις αδυσώπητες συνθήκες του πολέμου. Μέσα από τον κεντρικό αφηγητή του βιβλίου, τον Μανώλη Αξιώτη, ερχόμαστε κοντά στους ανθρώπους εκείνων των ημερών, στα απίστευτα συμβάντα που βίωσαν και στην εσωτερική τους μάχη για τις αξίες της ζωής. Στιγμές αδικίας, προδοσίας, εκμετάλλευσης και στυγνής βαρβαρότητας περνούν καταιγιστικά στο ανάγνωσμα, καθώς και στιγμές βαθιάς φιλίας, κατανόησης και αγάπης.
Παίζουν:
Νικήτας Τσακίρογλου, Μιχάλης Σαράντης, Θάνος Αλεξίου, Στέλιος Δημόπουλος, Μαρία Νεφέλη Δούκα, Τζένη Κόλλια, Φώτης Λαζάρου, Δάφνη Λιανάκη, Ευθύμης Ξυπολιτάς, Σταύρος Μοίρας, Παναγιώτα Παπαδημητρίου, Αντώνης Τσιοτσιόπουλος, Κώστας Φυτίλης, Aντώνης Χρήστου
Μουσικοί επί σκηνής:
Αθηνόδωρος Καρκαφίρης & Βαγγέλης Παρασκευαΐδης

ΤΑΥΤΟΤΗΤΑ ΠΑΡΑΣΤΑΣΗΣ
Σκηνοθεσία: Γιώργος Παλούμπης
Θεατρική προσαρμογή: Γιώργος Παλούμπης, Αντώνης Τσιοτσιόπουλος
Σκηνικά: Νατάσσα Παπαστεργίου
Φωτισμοί: Βασίλης Κλωτσοτήρας
Μουσική σύνθεση: Κώστας Νικολόπουλος
Σχεδιασμός ήχου-ηχοληψία: Χρήστος Λαμπρόπουλος

Εκδήλωση «Πώς θα περιποιηθείτε τον κήπο σας», από τον κ. Παντελή Τουμαξή, Γεωπόνο. Παρασκευή 4/11/22, 16:30, από τον Κύκλο Φιλαναγνωσίας Δημοτικής Βιβλιοθήκη Στροβόλου
2022-11-04 16:30 | Πολιτιστικό Κέντρο Στροβόλου

Συναυλία «Από τη Λισαβώνα στη Λευκωσία», με δωδεκαμελή ορχήστρα σαξοφώνων από Κύπρο, Ελλάδα και Πορτογαλία, 5/11/22
2022-11-05 20:00 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει τη συναυλία «Από τη Λισαβώνα στη Λευκωσία», με δωδεκαμελή ορχήστρα σαξοφώνων από Κύπρο, Ελλάδα και Πορτογαλία, το Σάββατο 5 Νοεμβρίου και ώρα 20:00, στο Δημοτικό Θέατρο Στροβόλου.
Διευθύνουν οι Δρ Γιάννης Μυράλης και Dr. Rodrigo Pires de Lima. Σολίστ στο πιάνο η Iryna Brazhnik.
Στη συναυλία θα ακουστούν έργα των Κύπριων συνθετών Γιώργου Χριστοφή και Γιώργου Κάρβελου, της Ιταλίδας Teresa Procaccini, του Βραζιλιάνου Alfredo Moura, της Βρετανίδας Barbara Thompson, του Ελληνοαμερικανού James Vlachos, της Πορτογαλέζας/Ουκρανής Iryna Brazhnik, καθώς και η παγκόσμια πρεμιέρα έργου της Ίννας Κουτρουπή και του Αλέξανδρου Ντάρνα.
Τη συναυλία στηρίζει η Ανώτατη Ακαδημία Μουσικής της Λισαβώνας (ESML) και το Εργαστήρι Οργανικής Μουσικής Εκπαίδευσης & Έρευνας στο Ευρωπαϊκό Πανεπιστήμιο Κύπρου.

Είσοδος: 5 ευρώ
Για πληροφορίες και εισιτήρια:

Χορηγοί Επικοινωνίας:

Λειτουργία Έκθεσης «Περί Στροβόλου» Δευτ. - Παρ. (8:30 - 13:30), μέχρι και τις 18/11/22 - Δημ. Μέγαρο
2022-11-07 08:30 - 2022-11-11 13:30, 2022-11-14 08:30 - 2022-11-18 13:30 | Δημοτικό Μέγαρο Στροβόλου
Ο Δήμος Στροβόλου ενημερώνει το κοινό ότι μετά από αίτημα πολλών συμπολιτών μας, η Έκθεση «Περί Στροβόλου» θα παραμείνει ανοικτή για το κοινό μέχρι και την Παρασκευή 18 Νοεμβρίου 2022 και συγκεκριμένα, από Δευτέρα έως Παρασκευή κατά τις πρωινές ώρες 8:30 – 13:30, στο Δημοτικό Μέγαρο Στροβόλου.
Όπως είχε ανακοινωθεί, η Έκθεση παρουσιάζει τα αποτελέσματα του Προγράμματος «Περί Στροβόλου», το οποίο είχε ως στόχο την αποτύπωση και διαφύλαξη της ιστορίας του Στροβόλου και το ψηφιακό αρχείο που έχει δημιουργηθεί, έχει αναρτηθεί στην ιστοσελίδα www.peristrovolou.com.

Αναβολή Παρουσίασης της Ανθολογίας Ποίησης και Τέχνης Κυπρίων Λογοτεχνών και Καλλιτεχνών «ΠΡΟΣΦΥΓΩΝ ΝΟΣΤΟΣ» και Έκθεσης των Έργων Τέχνης που περιλαμβάνονται στην Ανθολογία. που ήταν προγραμματισμένη για τις 7/11/22
2022-11-07 19:00 | Πολιτιστικό Κέντρο Στροβόλου
Αναβολή εκδήλωσης Δήμου Στροβόλου λόγω πένθους για τον χαμό του Μακαριότατου Αρχιεπίσκοπου Κύπρου κ. Χρυσόστομου Β’.
Περισσότερες πληροφορίες εδώ.

Αναβολή Εκδήλωσης «Μουσική παράσταση «Ο ήχος μιας πόλης: Θεσσαλονίκη», με το μουσικό σχήμα «Μακρύδρομος», που ήταν προγραμματισμένη για τις 7/11/22
2022-11-07 20:30 | Δημοτικό Θέατρο Στροβόλου, Cyprus
Αναβολή εκδήλωσης Δήμου Στροβόλου λόγω πένθους για τον χαμό του Μακαριότατου Αρχιεπίσκοπου Κύπρου κ. Χρυσόστομου Β’.
Περισσότερες πληροφορίες εδώ.
Τα εισιτήρια που έχει ήδη εξασφαλίσει το κοινό θα ισχύουν κανονικά για την νέα ημερομηνία που θα ανακοινωθεί σύντομα.

Ο μουσικό σχήμα «Μακρύδρομος» παρουσιάζει τη μουσική παράσταση «Ο ήχος μιας πόλης: Θεσσαλονίκη», στο πλαίσιο των φθινοπωρινών συναυλιών του Δήμου Στροβόλου. Η συναυλία θα δοθεί τη Δευτέρα 7 Νοεμβρίου και ώρα 20:30, στο Δημοτικό Θέατρο Στροβόλου.
Ερμηνεύουν οι Δημήτρης Μεσημέρης, Φρειδερίκη Τομπάζου, Κατερίνα Παράσχου, Ανδρέας Ελεσνίτσαλης, Δημήτρης Σουρουλλάς και Πάρης Παράσχος.
Την ορχήστρα απαρτίζουν οι Γιώργος Δημητρίου (λαούτο και μπουζούκι), Γιώργος Χατζήπαπας (κλαρίνο, καβάλ, μπαγλαμάς), Μαρίνος Γεωργιάδης (κιθάρες), Κώστας Χαλλούμας (Μπάσο), Γιώργος Ζένιος (Τύμπανα)
Ενορχηστρώσεις: Δημήτρης Σουρουλλάς
Επιμέλεια φωνών: Φρειδερίκη Τομπάζου
Ήχος: Ορφέας Πιτσιλλίδης
Είσοδος: 5 ευρώ
Όλα τα έσοδα από την πώληση των εισιτηρίων θα διατεθούν για την ενίσχυση του Παγκύπριου Συνδέσμου για Άτομα με Αυτισμό (Αρ. Άδειας Εράνου: 53/20)
Για πληροφορίες και εισιτήρια:

Χορηγοί Επικοινωνίας:

Αναβολή Ενημερωτικής εκδήλωσης με τίτλο «Τι γίνεται στη γειτονιά μου;» σε συνεργασία με το Πανεπιστήμιο Κύπρου που ήταν προγραμματισμένη για τις 8/11/22
2022-11-08 17:00 | Πολιτιστικό Κέντρο Στροβόλου
Αναβολή εκδήλωσης Δήμου Στροβόλου λόγω πένθους για τον χαμό του Μακαριότατου Αρχιεπίσκοπου Κύπρου κ. Χρυσόστομου Β’.
Περισσότερες πληροφορίες εδώ.

Οι συμμετέχοντες/ουσες θα ενημερωθούν σχετικά με την αξία της χρήσης ψηφιακών μεθόδων της επιστήμης των πολιτών για τη μελέτη και οργάνωση της πόλης και θα δοκιμάσουν στην πράξη αναδυόμενες τεχνολογίες για την καλύτερη κατανόηση του ιστορικού πυρήνα του Στροβόλου.
Η δράση εμπίπτει στο πλαίσιο του Έργου Citizen–Enhanced Open Science in Southeastern Europe Higher Education Knowledge Hubs CEOS_SE και υποστηρίζεται από το NI4OS Europe, VeLAB και UDigiSH.

Αναβολή Παράστασης Λαογραφικού Ομίλου Δήμου Στροβόλου «Κάποτε το εβδομήντα» που ήταν προγραμματισμένη για τις 11/11/22
2022-11-11 20:30 | Δημοτικό Θέατρο Στροβόλου, Cyprus

Παρουσίαση του βιβλίου της Ελλάδας Σοφοκλέους «Σε φόντο λευκό», Πολιτιστικό Κέντρο, Δευτέρα 14/11/22, 19:30, από τον Όμιλο Φίλων Δημοτικής Βιβλιοθήκης
2022-11-14 19:30 | Πολιτιστικό Κέντρο

«100 χρόνια Μνήμες Μικράς Ασίας – Μνήμες Πατρίδας», 14/11/22, 20:30, Δημοτικό Θέατρο Στροβόλου. Την εκδήλωση στηρίζει ο Δήμος Στροβόλου.
2022-11-14 20:30 | Δημοτικό Θέατρο Στροβόλου, Cyprus

Εκδήλωση του Ιδρύματος Οδικής Ασφάλειας «Γιώργος Μ. Μαυρίκιος» για την Παγκόσμια Ημέρα Μνήμης Θυμάτων της Ασφάλτου, 20/11/22 (εκκίνηση πορείας από το Δημοτικό Μέγαρο Στροβόλου)
2022-11-20 15:00 | Πάρκο Οδικής Ασφάλειας «Γιώργος Μαυρίκιος»

Εγκαίνια Έκθεσης: «Αφίσες Ελληνικού Κινηματογράφου 1951-1969», του μέλους του Φωτογραφικού Ομίλου Δήμου Στροβόλου Άδωνη Χριστοφόρου, 22/11/22
2022-11-22 19:30 | Πολιτιστικό Κέντρο Στροβόλου
Ο Φωτογραφικός Όμιλος Δήμου Στροβόλου παρουσιάζει την έκθεση «Αφίσες Ελληνικού Κινηματογράφου 1951-1969», από τη συλλογή του μέλους του κ. Άδωνη Χριστοφόρου.
Τα Εγκαίνια της Έκθεσης θα πραγματοποιηθούν την Τρίτη 22 Νοεμβρίου 2022 και ώρα 19:30, στο Πολιτιστικό Κέντρο Στροβόλου.
Θα εκτεθούν 20 αυθεντικές αφίσες, μεγέθους 60Χ80 εκατ. που προέρχονται από ζωγραφικές δημιουργίες φημισμένων καλλιτεχνών, όπως οι Στέλιος Αλμαλιώτης, Γιώργος Βακιρτζής, Κίμων Ηλιόπουλος και άλλοι.
Τα Εγκαίνια θα τελέσει ο Δήμαρχος Στροβόλου κ. Ανδρέας Παπαχαραλάμπους.
Η Έκθεση θα παραμείνει ανοιχτή μέχρι και την Τετάρτη 23 Νοεμβρίου 2022 (Ώρες λειτουργίας: 9:00-13:00 και 16:00-20:00)
Στην εκδήλωση θα λαμβάνονται φωτογραφίες για το αρχείο του Δήμου Στροβόλου και για λόγους προβολής της εκδήλωσης σε μέσα μαζικής ενημέρωσης/επικοινωνίας.

«Η κλασική μουσική συναντά την ελληνική μουσική», με τα μουσικά και χορευτικά σχήματα του Δήμου Στροβόλου, 23/11/22
2022-11-23 19:30 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει την παράσταση «Η κλασική μουσική συναντά την Ελληνική Μουσική», την Τετάρτη 23 Νοεμβρίου 2022 και ώρα 19:30, στο Δημοτικό Θέατρο Στροβόλου.
Συμμετέχουν η Δημοτική Χορωδία, ο Λαογραφικός – Χορευτικός Όμιλος, η Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου, η Ορχήστρα Εγχόρδων και η Παιδική Χορωδία Μικρών Εθελοντών Δήμου Στροβόλου.
Διδασκαλία και μουσική διεύθυνση: Στέλιος Καραολής, Δρ Γιάννης Μυράλης, Κούλης Λιμνιώτης και Κλεοπάτρα Χαραλάμπους
Χοροδιδάσκαλοι: Σωτήρης Αυγουστή, Πέτρος Κιττής
Συνοδεία Πιάνου: ‘Αγγελος Δούκας και Μαριλένα Πολυκάρπου
Στο τραγούδι: Ειρήνη Αντωνίου
Είσοδος: 5 ευρώ
Όλα τα έσοδα από την πώληση των εισιτηρίων θα διατεθούν για την ενίσχυση του Παγκύπριου Αντιλευχαιμικού Συνδέσμου «Ζωή». Αρ. Άδειας Εράνου: 53/2022
Για Εισιτήρια:

Πληροφορίες: 22 470470
Χορηγοί επικοινωνίας:

Η εκδήλωση ενδέχεται να βιντεοσκοπείται και να λαμβάνονται φωτογραφίες για το αρχείο του Δήμου Στροβόλου και για λόγους προβολής της εκδήλωσης σε μέσα μαζικής ενημέρωσης/επικοινωνίας.

Aνθολογία Ποίησης & Τέχνης Κυπρίων Λογοτεχνών & Καλλιτεχνών «ΠΡΟΣΦΥΓΩΝ ΝΟΣΤΟΣ» & Έκθεσης των Έργων Τέχνης που περιλαμβάνονται στην Ανθολογία, 28/11/22
2022-11-28 19:30 | Πολιτιστικό Κέντρο Στροβόλου

Νέα ημερομηνία: «Ο ήχος μιας πόλης: Θεσσαλονίκη» με το μουσικό σχήμα «Μακρύδρομος», 28/11/22
2022-11-28 20:30 | Δημοτικό Θέατρο Στροβόλου, Cyprus
Ο Δήμος Στροβόλου ενημερώνει το κοινό ότι η αναβληθείσα συναυλία «Ο ήχος μιας πόλης: Θεσσαλονίκη» με το μουσικό σχήμα «Μακρύδρομος», θα πραγματοποιηθεί τη Δευτέρα 28/11/22 και ώρα 20:30 στο Δημοτικό Θέατρο Στροβόλου.
Τα εισιτήρια που έχει ήδη εξασφαλίσει το κοινό θα ισχύουν κανονικά για τη συναυλία στις 28/11/22.
Είσοδος: 5 ευρώ
Όλα τα έσοδα από την πώληση των εισιτηρίων θα διατεθούν για την ενίσχυση του Παγκύπριου Συνδέσμου για Άτομα με Αυτισμό (Αρ. Άδειας Εράνου: 53/20)
Για πληροφορίες και εισιτήρια:

Χορηγοί Επικοινωνίας:

Περισσότερα για την παράσταση:

Ερμηνεύουν οι Δημήτρης Μεσημέρης, Φρειδερίκη Τομπάζου, Κατερίνα Παράσχου, Ανδρέας Ελεσνίτσαλης, Δημήτρης Σουρουλλάς και Πάρης Παράσχος.
Την ορχήστρα απαρτίζουν οι Γιώργος Δημητρίου (λαούτο και μπουζούκι), Γιώργος Χατζήπαπας (κλαρίνο, καβάλ, μπαγλαμάς), Μαρίνος Γεωργιάδης (κιθάρες), Κώστας Χαλλούμας (Μπάσο), Γιώργος Ζένιος (Τύμπανα)
Ενορχηστρώσεις: Δημήτρης Σουρουλλάς
Επιμέλεια φωνών: Φρειδερίκη Τομπάζου
Ήχος: Ορφέας Πιτσιλλίδης

Τελετή βράβευσης Αθλητών και Αθλητριών και Σωματείων Δήμου Στροβόλου για το έτος 2022. Τρίτη 29/11/22, 19:30, Δημοτικό Θεατρο Στροβόλου
2022-11-29 19:30 | Δημοτικό Θέατρο Στροβόλου, Cyprus
Ο Δήμος Στροβόλου θα τιμήσει και θα βραβεύσει τα Σωματεία Στροβόλου, όπως επίσης και τους αθλητές/αθλήτριες κάτοικους Στροβόλου, για τις επιδόσεις τους κατά το έτος 2022.
Η τελετή βράβευσης θα γίνει την Τρίτη 29 Νοεμβρίου και ώρα 7:30 μ.μ. στο Δημοτικό Θέατρο Στροβόλου.
Στην εκδήλωση θα βραβευτούν και θα τιμηθούν Στροβολιώτες αθλητές και αθλήτριες που έλαβαν την 1η θέση σε παγκύπριους αγώνες, ή/και διακρίθηκαν σε διεθνείς αγώνες, κατά το έτος 2022.
Επίσης, θα τιμηθούν Σωματεία του Στροβόλου με διακρίσεις (πρωτάθλημα ή κύπελλο κατά το έτος 2022) ή/και ενεργή αθλητική δραστηριότητα, για τη συνολική προσφορά τους προς την Αθλητισμό.
Η εκδήλωση ενδέχεται να βιντεοσκοπείται και να λαμβάνονται φωτογραφίες για το αρχείο του Δήμου Στροβόλου και για λόγους προβολής της εκδήλωσης σε μέσα μαζικής ενημέρωσης/επικοινωνίας.

Πρόγραμμα

Χαιρετισμός από τον Δήμαρχο Στροβόλου, κ. Ανδρέα Παπαχαραλάμπους
Χαιρετισμός από τον Πρόεδρο του Κυπριακού Οργανισμού Αθλητισμού, κ. Ανδρέα Μιχαηλίδη
Χαιρετισμός από τον Αντιπρόεδρο της Κυπριακής Ολυμπιακής Επιτροπής,κ. Παναγιώτη Ιωαννίδη
Προβολή βιντεοταινίας με στιγμιότυπα με τις επιτυχίες των αθλητών Παύλου Κοντίδη, Απόστολου Παρέλλη, Μάριου Γεωργίου και Ηλία Γεωργίου
Βράβευση αθλητών Παύλου Κοντίδη, Απόστολου Παρέλλη, Μάριου Γεωργίου και Ηλία Γεωργίου
Απονομή επάθλων και τιμητικών πλακετών σε Αθλητές και Σωματεία Στροβόλου
Δεξίωση

Φωταγώγηση Χριστουγεννιάτικου δέντρου του Δημοτικού Μεγάρου Στροβόλου, 1/12/22
2022-12-01 18:30 | Δημοτικό Μέγαρο Στροβόλου
Ο Δήμος Στροβόλου διοργανώνει την 1η Δεκεμβρίου και ώρα 18:30 εκδήλωση για τη φωταγώγηση του Χριστουγεννιάτικου Δέντρου του Δημοτικού Μεγάρου Στροβόλου.
Συμμετέχουν η Συμφωνική Μπάντα Δήμου Στροβόλου – Ευρωπαϊκού Πανεπιστημίου Κύπρου, η Ορχήστρα Εγχόρδων, η Χορωδία Μικρών Εθελοντών Δήμου Στροβόλου – Τραγουδώ για έναν Σκοπό», καθώς και μουσικά και χορευτικά σχήματα του Ανοικτού Σχολείου του Δήμου.
Η εκδήλωση ενδέχεται να βιντεοσκοπείται και να λαμβάνονται φωτογραφίες για το αρχείο του Δήμου Στροβόλου και για λόγους προβολής της εκδήλωσης σε μέσα μαζικής ενημέρωσης/επικοινωνίας.

«Φωτογραφικός Περίπατος» σε γειτονιές Μικρασιατών στην Παλιά Λευκωσία -Σύνδεσμος Μικρασιατών Κύπρου & Φωτογραφικός Όμιλος Δημ. Στροβόλου, 10/12/22
2022-12-10 09:00 | Ιερός Ναός Παναγίας Φανερωμένης Λευκωσίας

Δωρεάν διαδικτυακό σεμινάριο «Μεθοδολογία μετάβασης στην πράσινη επιχειρηματικότητα»
2022-12-13 16:00 - 18:00 | Διαδικτυακό σεμινάριο
Ο Δήμος Στροβόλου και το Cyprus International Institute of Management CIIM, στο πλαίσιο της λειτουργίας του Κέντρου Πράσινης και Ψηφιακής Επιχειρηματικότητας, σας προσκαλούν σε διαδικτυακό σεμινάριο με θέμα:
Μεθοδολογία μετάβασης στην πράσινη επιχειρηματικότητα
Το σεμινάριο θα διεξαχθεί την Τρίτη 13 Δεκεμβρίου 2022, στις 4:00 μ.μ., μέσω τηλεδιάσκεψης στην πλατφόρμα ZOOM.
Εισηγητής: Δημήτρης Τσιρόπουλος, διευθυντής CIIM Bioeconomia Centre
Δηλώσεις συμμετοχής εδώ ή στο τηλέφωνο 22470590.

Κάποτε το “Εβδομήντα”: Παράσταση Λαογραφικού-Χορευτικού Ομίλου Δήμου Στροβόλου, 13/12/22
2022-12-13 20:30 | Δημοτικό Θέατρο Στροβόλου, Cyprus
Ο Δήμος Στροβόλου παρουσιάζει τη μουσικοχορευτική παράσταση «Κάποτε το εβδομήντα», με τον Λαογραφικό – Χορευτικό Όμιλο του Δήμου.
Η παράσταση θα δοθεί την Τρίτη 13 Δεκεμβρίου 2022 και ώρα 20:30, στο Δημοτικό Θέατρο Στροβόλου, με ελεύθερη είσοδο.
Για πληροφορίες: 22 470470
Χορηγοί Επικοινωνίας:

Λίγα λόγια για τον Όμιλο:
Ο Λαογραφικός – Χορευτικός Όμιλος Δήμου Στροβόλου δημιουργήθηκε το 2007 από έμπειρους χορευτές. Στο σύντομο αυτό διάστημα, έχει δώσει το δικό του στίγμα στον χώρο της κυπριακής παράδοσης και του πολιτισμού, με πολλές παραστάσεις και εμφανίσεις τόσο στην Κύπρο, όσο και στο εξωτερικό.
Στόχοι του Ομίλου είναι:

η διδασκαλία και η διάδοση των παραδοσιακών και λαϊκών κυπριακών και ελληνικών χορών
η καλλιέργεια και η διάδοση των εθίμων της κυπριακής παράδοσης
η διοργάνωση λαογραφικών εκδηλώσεων με επίκεντρο το χορό και την κυπριακή παράδοση
η συνεργασία με άλλους οργανισμούς της Κύπρου για την προώθηση των σκοπών του Ομίλου

Στον όμιλο μπορούν να συμμετάσχουν άτομα από 9 ετών και άνω. Τα μαθήματα πραγματοποιούνται μία φορά εβδομαδιαίως, από Σεπτέμβριο μέχρι Ιούνιο

Ποιητική βραδιά: «Χριστουγεννιάτικα κείμενα και ποίηση Κυπρίων Λογοτεχνών», από τον Κύκλο Φιλαναγνωσίας Δημ. Βιβλιοθήκης Στροβόλου, 16/12/22
2022-12-16 18:30 | Πολιτιστικό Κέντρο Στροβόλου

Χριστουγεννιάτικη εκδήλωση από τον Δήμο Στροβόλου και το 76ο Σύστημα Προσκόπων Στροβόλου, 17/12/22
2022-12-17 14:00 - 19:00 | Δημοτικό Μέγαρο Στροβόλου
Ο Δήμος Στροβόλου και το 76ο Σύστημα Προσκόπων Στροβόλου, με την ευκαιρία των Χριστουγέννων, θα πραγματοποιήσουν εορταστική εκδήλωση για μικρούς και μεγάλους, το Σάββατο 17 Δεκεμβρίου, από τις 14:00-19:00 στο Δημοτικό Μέγαρο Στροβόλου.
Η εκδήλωση θα περιλαμβάνει καλλιτεχνικό πρόγραμμα με τη συμμετοχή της Ορχήστρας Εγχόρδων και της Χορωδίας «Μικροί Εθελοντές Δήμου Στροβόλου – Τραγουδώ για έναν σκοπό», της Παιδικής Χορωδίας και της Προπαρασκευαστικής μπάντας του Ανοικτού Σχολείου του Δήμου Στροβόλου, όπως επίσης και μουσικό και χορευτικό πρόγραμμα από τα Λυκόπουλα, τους Προσκόπους και τους Ανιχνευτές του 76 Συστήματος.
Στην εκδήλωση θα διατίθενται προς πώληση εδέσματα και ζεστά ροφήματα.

Χριστουγεννιάτικη Συναυλία Αγάπης με τη Χορωδία «Μικροί Εθελοντές Δήμου Στροβόλου - Τραγουδώ για έναν σκοπό», 23/12/22
2022-12-23 19:00 | Πολιτιστικό Κέντρο Στροβόλου
Χριστουγεννιάτικη Συναυλία Αγάπης

Ο Δήμος Στροβόλου παρουσιάζει τη Χορωδία «Μικροί Εθελοντές Δήμου Στροβόλου – Τραγουδώ για έναν σκοπό», με στόχο τη στήριξη του Φιλανθρωπικού Σωματείου «Μικροί Εθελοντές». Η συναυλία θα πραγματοποιηθεί την Παρασκευή 23/12/22 και ώρα 19:00 στο Πολιτιστικό Κέντρο Στροβόλου.
Συμμετέχει η Σχολή Μουσικής και Δημιουργικών Τεχνών “Music Moments Studio”.
Είσοδος ελεύθερη
Στον χώρο θα διατίθενται προς πώληση προϊόντα για την ενίσχυση του Σωματείου.

Αγιασμός των Υδάτων τα Θεοφάνεια, στο Πάρκο Ακροπόλεως. Παρασκευή 06/01/23, 11:30.
2023-01-06 11:30 | Πάρκο Ακροπόλεως
O Δήμαρχος
και το Δημοτικό Συμβούλιο Στροβόλου
σας προσκαλούν στον Αγιασμό των Υδάτων
που θα γίνει τη Παρασκευή, 6 Ιανουαρίου 2023
και ώρα 11:30 π.μ.
στη λίμνη του Πάρκου Ακροπόλεως
από τον Θεοφιλέστατο Χωρεπίσκοπο Νεαπόλεως
κ Πορφύριο
και τους ιερείς του ιερού ναού
Αγίου Δημητρίου Ακροπόλεως.

Μετά τον Αγιασμό των Υδάτων
θα προσφερθούν ζεστοί λουκουμάδες.

Κοπή βασιλόπιτας από τον Όμιλο Φίλων Δημοτικής Βιβλιοθήκης, με καλλιτεχνικό πρόγραμμα, 13/1/23
2023-01-13 19:30 | Πολιτιστικό Κέντρο Στροβόλου

Εγκαίνια Έκθεσης Ζωγραφικής με έργα της Πόπης Βότση για φιλανθρωπικό σκοπό, με τη στήριξη του Δήμου Στροβόλου, 18/1/23
2023-01-18 17:30 | Πολιτιστικό Κέντρο Στροβόλου
